Gesonde peuselhappies | Health24
Posted by: Lizzy | 2011/12/12
Ek het jou raad nou so nodig oor die feesseisoen.
Die hele familie gaan bymekaar wees oor die Kersnaweek. En almal praat al klaar van al die lekker eetgoed wat hulle gaan saambring. Dis koeke en terte van A tot Z. Die versoekings maak my baie bekommerd!
Kan jy asb idees gee vir goeie, gesonde eetgoed wat ek kan maak sodat ek nie gewig optel nie. Veral peuselgoed tussen maaltye.
Iets wat lae vet, lae GI, lae kJ is.
Lekker dag en ''n geseë nde feesseisoen vir jou.
Ek het deur die jare heen al baie artikels oor gesonde Kersfees etes geskryf. Klik op 'Diet & Nutrition' bo aan hierdie bladsy en doen dan 'n soektog vir 'Healthy Christmas Dinner'. Wat peuselgoed aanbetref, sal dit help om 'n goeie voorraad vars vrugte beskikbaar te hê, plus lae-kJ groente soos baba tamaties, seldery, mini-worteltjies, komkommer, ens, en dit saam met vet-vrye maaskaas doopsouse te bedien. Jy kan ook springmielies bedien en maer biltong, kunsmatig versoete jellies, tuisgemaakte vrugte-ysies of sorbet (lekker koel), vrugtesappe verdun met kunsmatig versoete gaskoeldranke soos Sprite Zero of sodawater, bekers vol rooibostee en ys met peperment blare en vars aarbeie. Probeer om orals die vet in resepte uit te sny of drasties te verminder en let op dat jy nie groot porsies van enige kos behalwe vars slaaie en vars groente eet nie. Die Feestyd is wel 'n moeilike tyd vir enigeen wat probeer verslank, maar dit kan gedoen word.
Ek wens jou 'n geseënde Kersfees en 'n gelukkige, slanke Nuwe Jaar toe.